b'\n_START_ARTICLE_\nPagtotroso\n_START_PARAGRAPH_\nAng pagtotroso ay ang pagputol, pagkalso, pagproseso, at pagkarga ng mga puno o troso sa mga trak o sa mga skeleton car (kotseng kalansay)._NEWLINE_Sa panggugubat, ginagamit ang katawagang pagtrotroso sa isang limitadong pananaw na may kinalaman sa lohistika ng paglipat ng kahoy mula sa tuod patungo sa labas ng gubat, kadalasang isang lagarian o patyo ng mga kahoy. Bagaman, sa karaniwang gamit, ginagamit ang katawagan upang tukuyin ang saklaw ng panggugubat o mga gawaing silbikultura (silviculture).'